SØGER  LÆRDOM  VED  LÆSNING  OG  VED  TRO 


NUMMER    16 


15.  AUGUST  1928 


77.  AARGANG 


VELKOMMEN,  PRÆSIDENT  WIDTSOE. 

Det  er  os  en  Glade  gennem  disse  Linier  at  byde  vor  elskede 
og  agtede  Præsident  over  den  europæiske  Mission,  Dr.  John  A. 
Widtsoe,  velkommen  til  Danmark.  Vi  véd,  at  alle  Missionærer 
og  Kirkens  Medlemmer  i  den  danske  Mission  er  forenet  i 
Ønsket  om,  at  Prasident  Widtsoes  Besøg  her  maa  være  til 
Velsignelse  for  os  alle,  og  at  han  vil  føle  sig  hjemme  blandt 
os  —  føle,  at  vi  ærer  og  agter  ham,  og  at  hans  Raad  og  In- 
struktioner vil  blive  modtaget  med  Taknemmelighed. 

Det  er  et  stort  Privilegium  at  have  en  af  Herrens  mest  be- 
troede Mænd  i  vor  Midte  —  en  Mand,  hvis  Liv  og  Virksomhed 
har  været  helliget  til  Forbedring  af  Samfundet  ved  at  yde  det 
sin  Tjeneste  baade  i  det  praktiske  daglige  Liv  saavel  som  paa 
det  aandelige  Omraade,  og  vi  føler  os  saa  meget  mere  stolte 
og  taknemmelige  for  Præsident  Widtsoe,  da  han  er  af  skan- 
dinavisk Fødsel  og  annammede  Evangeliet  i  sit  Fødeland 
Norge.  Nedenstaaende  korte  Bekrivelse  af  Præs.  Widtsoes  Liv 
og  Virksomhed  vil  give  os  et  bedre  Indblik  i  denne  Mands 
Betydning  for  Samfundet. 

John  A.  Widtsoe  var  født  paa  Øen  Frøjen  ved  Trondhjem, 

Norge,  den  31.  Januar  1872,  og  blev  Medlem  al*  Kirken  den 
3.  April  1884  og  kom  derefter  med  sin  Moder  og  yngre  Bro- 
der, Osborne  Widtsoe,  til  Utah.  Studerede  og  tog  Eksamen 
ved  et  af  Amerikas  største  Universiteter,  Harvard  i  Cam- 
bridge, og  ligeledes  ved  Gøttingen  Universitetet  i  T}rskland  i 
1899.  Havde  derefter  forskellige  offentlige  Stillinger  i  Stat  og 
Skole  forbundet  med  Undervisning  i  Lanchruget,  indtil  han  i 
1907  fik  Stillingen  som  Præsident  over  Utahs  Landbrugs- 
Kollegium,  Logan,  hvilken  Stilling  han  indehavde,  indtil  han 
i  1916  blev  Præsident  over  Utahs  Universitet.  Da  han  den  21. 
Marts  1921  blev  kaldet  som  Apostel  i  Jesu  Kristi  Kirke  af 
Sidste  Dages  Hellige  i  Stedet  for  Anthon  H.  Lund,  der  var 
afgaaet  ved  Døden,  indsendte  han  sin  Resignation  som  Præ- 
sident over  Universitetet.  Præs.  Widtsoe  blev  opholdt  som 
Medlem  af  de  Tolvs  Raad  ved  Kirkens  Hovedkonference  i 
Salt  Lake  City  den  6.  April  1921.  I  Efteraaret  1927  blev  han 
kaldet  til  at  afløse  Præs.  James  E.  Talmage  som  Præsident 
over  den  europæiske  Mission,  hvilken  Stilling  han  overtog 
ved  Nytaarstid,  Hans  Hustru,  Leah  E.  Dunford  Widtsoe, 
ledsager  sin  Mand  paa  denne  Mission  og  er  Præsidentinde 
over  de  Kvindelige  Hjælpeforeninger  i  den  europæiske  Mis- 
sion. 

Foruden  at  varetage  disse  mange  ansvarsfulde  Stillinger 
har  Præs.  Widtsoe  fundet  Tid  til  at  udgive  en  Mængde  Bø- 
ger og  Skrifter  baade  paa  religiøse  og  Landbrugsomraader,  da 
han  er  en  af  de  Forenede  Staters  største  Autoriteter  paa  Land- 
brugets Omraade  —  i  Særdeleshed  angaaende  Opdyrkning  af 
nye  Landarealer  og  Overrislings-Systemet.  Præs.  Widtsoe 
har  ogsaa  skrevet  Afhandlingen  »Fornuftmæssig  Teologi«,  der 
nu  gengives  i  »Stjernen«. 

Under  Besøget  her  vil  Præs.  Widtsoe  deltage  i  en  genealo- 
gisk Kongres  i  København,  hvortil  han  har  faaet  speciel  Ind- 
bydelse, og  vil  være  en  af  Talerne.  Ligeledes  vil  alle  Mis- 
sionærerne, der  virker  i  den  Danske  Mission,  blive  indkaldt 
til  København,  og  en  Missionærkonference  vil  blive  afholdt 


DR.  JOHN  A.  WIDTSOE, 

El|  AF  KIRKENS  TOLV  APOSTLE,  OG 
PRÆSIDENT  OVER  DEN  EUROPÆISKE  MISSIpN. 

Mandag  den  K5.  August.  Præsident  Widtsoe  vil  ogsaa  over- 
være saa  mange  af  Moderne  i  København,  som  det  er  ham 
muligt,  og  vil  sikkert  glæde  sig  ved  at  stifte  Bekendtskab  med 
Kirkens  Medlemmer  her,  og  vi  haaber,  at  Soskende  og  Venner 
vil  mode  frem  i  stort  Antal  og  vise  Præsident  Widtsoe  den 
Ære  og  Respekt,  der  tilkommer  ham  i  hans  høje  og  ansvars- 
fulde Stilling,  og  at  vi  fra  vort  Hjertes  Inderste  kan  byde 
ham  et  »Velkommen,  Præsident  Widtsoe«. 


EMBEDER  OG  FUNKTIONÆRER. 

(Præs.  John  A.  Widtsoe,  »Millenial  Star«.) 

Embeder  og  præsiderende  Stillinger  er  en  nødvendig  Vækst 
af  Organisation.  I  de  Organisationer,  Kirken  har  til  Fordel 
for  dens  Medlemmer,  er  allé  de  ledende  Stillinger  besat  fra 
Medlemmernes  egne  Rækker.  At  være  skikket  til  saadanne 
ledende  Stillinger  kommer  hovedsagelig  ved  trofast  Hengiven- 
hed til  Kirken  og  forudgaaende  Deltagelse  i  Kirkens  Arbejde. 
Den  Helligaands  Inspiration  til  at  lede  Arbejdet  paa  rette 
Maade  vil  blive  givet  dem,  der  i  Tro  og  Oprigtighed  hengiver 
sig  selv  til  Arbejdet. 

•  En  Person,  der  er  kaldet  til  at  lede,  enten  det  er  som  Præ- 
sident, Raadgiver,  Sekretær  eller  Klasseleder,  har  et  stort 
Ansvar.  Han  maa  være  lydig  til  alle  Evangeliets  Forskrifter. 
Han  maa  give  og  tage  imod  Raad  i  en  villig  og  ædel  Aand, 
og  han  maa  respektere  sine  Medarbejdere.  Han  maa  tilside- 
sætte sig  selv  og  sine  egne  Ønsker  for  at  se  efter  andres  Be- 
hov og  Velfærd.  Hans  Opførsel  og  Tale  maa  tilvejebringe 
Fred  og  Harmoni.  Hans  Liv  maa  være  dadelfrit,  saaledes  at 
hans  Eksempel  kan  følges  af  alle.  Han  skulde  hellere  søge 
efter  Dyd  end  efter  Fejl  hos  sine  Medmennesker.  Han  maa 
være  alles  Tjener. 

Saaledes  at  underkaste  og  opofre  sig  selv  for  andre,  som  det 
nødvendigvis  forlanges  af  en  Funktionær  i  en  af  Kirkens  Or- 

ganisationer,  vil  gjve  os  Løn  i  Forhold  til  vore  Efterstræbelser. 
Naar  han  hjælper  andre,  hjælper  han  sig  selv.  Naar  han  ud- 
forer sin  Gerning  paa  rette  Maade  og  i  Bon,  vil  han  finde  ny 
Glæde  og  uventet  Styrke  —  han  vokser  fremad  mod  Fuld- 
kommenhed. Enhver  Pligt  i  Kirken,  der  udfores  samvittig- 
hedsfuldt, forbedrer  og  udvikler  Arbejderen,  saaledes  at  han 
bedre  er  i  Stand  til  at  udføre  alt  i  Retfærdighed. 

At  blive  kaldet  til  en  ledende  Stilling  i  en  af  Kirkens  Or- 
ganisationer skulde  modtages  med  Glæde  og  Ydmyghed. 
Herren  gør  hans  svageste  Tjenere  til  værdige  Redskaber, 
hvis  de  underkaster  sig  hans  Villie  og  flittigt  hengiver  sig  til 
Arbejdet.  Vi  kan  intet  bedre  udføre,  end  naar  vi  er  kaldet  til 
at  tjene  Sandhedens  Sag.  At  være  fundne  værdige  til  et  saa- 
dant  Kald,  burde  i  sig  selv  give  os  en  sand  Tilfredsstillelse. 

En  hæderlig  Afløsning  fra  en  ledende  Stilling  —  ligemeget 
hvor  kort  eller  lang  Tjenestetiden  har  været  —  skulde  i  lige 
Maade  modtages  med  Taknemmelighed.  Den  skulde  aldrig 
modarbejdes  i  Ord  eller  Følelse.  Den  herlige  Følelse  at  have 
udført  en  hellig  Pligt  tilfredsstillende  og  Erkendelsen  af  at 
have  faaet  nye  Erfaringer  og  opnaaet  større  Udvikling,  skulde 
være  tilstrækkelig  Løn  for  vore  Efterstræbelser.  Og  tillige 
skulde  vi  glæde  os  over,  at  en  anden  Broder  eller  Soster  vil 
have  det  Privilegium  givet  at  arbejde  som  Leder. 

En  oprigtig  Arbejder  i  Kirken  behøver  aldrig  at  være  ledig. 
Der  er  rigelig  af  Anledning  udenfor  officielle  Stillinger  for 
virkeligt  Arbejde  i  Kirkens  Interesse.  Sidste  Dages  Hellige 
staar  ikke  stille.  De  søger  ivrigt  efter  nye  Erfaringer  og  fort- 
sat Tjeneste,  og  deres  lykkelige  Belonning  er  en  daglig  og  ret- 
færdig Fremgang.  Gennem  Præstedømmet  kan  enhver  værdig 
Mand  deltage  i  Arbejdet  at  værge  over  Kirken  og  lære  dets 
Principer;  gennem  adskillige  af  de  andre  Organisationer  kan 
enhver  Mand  og  Kvinde  være  behjælpelig  med  at  oprette 
Guds  Rige  og  lære  mere  om  de  Veje,  hvorpaa  Menneskenes 
Børn  skulde  vandre.  Og  maaske  et  Menneske  ikke  kan  tjene 
sig  selv  og  sin  Gud  bedre  end  ved  aktivt  at  understøtte  dem, 

der  fra  Tid  til  anden  er  kaldet  til  at  staa  som  Funktionærer 
i  Kirken.  Vi  skulde  støtte  vore  Ledere,  store  eller  smaa,  lige- 
som Aaron  og  Hur  støttede  Moses,  da  hans  Hænder  blev 
trætte. 

Det  sidste  Dages  Værk  behøver  mange  Arbejdere.  Enhver 
kan  hjælpe.  Den,  som  tager  virksom  Del  i  Arbejdet  uden 
Tanke  om  Stilling  eller  Arbejdets  Varighed,  vokser  under  dets 
fordelagtige  Indflydelse.  Jesu  Kristi  Evangelium  er  et  Evan- 
gelium til  Forbedring  af  Menneskeheden.  Det  gør  »daarlige 
Mennesker  gode  og  gode  Mennesker  bedre«.  Evig  Fremad- 
skridenhed  er  det  høje  Maal  for  retfærdige  Mennesker. 
Aandelig  Vækst,  der  er  opnaaet  ved  aandeligt  Arbejde  under 
alle  Former,  er  Evangeliets  Maalestok  for  Succes. 


DEN  DANSKE  MISSION. 

AFLØSNING. 

Ældsterne  Ole  Anderson  og  Anders  P.  Andersen  samt 
Søster  Minnie  Anderson  er  hæderlig  afløst  fra  deres  Arbejde 
i  den  Danske  Mission  med  Tilladelse  til  at  rejse  hjem  den 
22.  August  med  Dampskibet  »Oscar  II«. 

Vi  ønsker  dem  en  lykkelig  Hjemrejse  og  takker  dem  for 
vel  udført  Arbejde. 

BESKIKKELSE. 
Ældste  Laurits  Aage  Kjølby  er  beskikket  til  Præsident  over 
Aarhus  Distrikt  og  afløser  Præsident  Ole  Anderson,  som  er 
afløst  med  Tilladelse  til  at  rejse  hjem. 

Joseph  L.  Petersen, 

Missionspræsident. 

MISSIONSPRÆSIDENTERNES  KONFERENCE 
I  PARIS. 
Ifølge  Meddelelse  fra  Missionspræsident  John  A.  Widtsoe 
er  alle  Missionspræsidenterne  i  Europa  indkaldt  til  en  Kon- 
ference i  Paris,  begyndende  den  27.  dennes. 

ET  VIDNESBYRD. 

Aalborg,  21.  Juli  1928. 
Præsident  Joseph  L.  Petersen, 

Korsgade  11,  København. 

Kære  Br.  Petersen: 

Ja,  De  har  vel  ikke  endnu  modtaget  mit  Brev,  som  jeg  sidst 
skrev;  men  jeg  føler  alligevel  Lyst  til  at  skrive  til  Dem  igen. 

Mine  Tanker  har  dvælet  ved  mit  Arbejde  her  i  Missions- 
marken.  Jeg  har  nu  snart  været  her  i  mit  Fødeland  i  to  Aar, 
og  ved  at  lade  mine  Tanker  gaa  tilbage  og  se  over  mit  Ar- 
bejde, maa  jeg  anerkende  Guds  Godhed  mod  hans  Tjenere. 
Hvor  mange  Gange  velsigner  han  ikke  sine  Børn.  Vi  for- 
glemmer maaske  til  Tider  hans  almægtige  og  styrende  Haand, 
indtil  vi  kommer  i  prøvende  Omstændigheder. 

Ved  at  lade  mine  Tanker  gaa  tilbage  kommer  jeg  til  at 
tænke  paa  saa  mange  forunderlige  Ting,  og  jeg  glæder  mig 
usigelig  meget  ved  at  vandre  omkring  fra  Dør  til  Dør  og  til- 
byde mine  Medmennesker  det  glade  Budskab  og  nyde  Guds 
Aands  Bistand. 

Ved  at  tænke  paa  Guds  Godhed  kan  jeg  ikke  andet  end 
at  tænke  paa  vor  Udflugt  2.  Pinsedag.  Alle  Missionærerne  i 
Aalborg  Distrikt  \ar  tilstede  for  at  deltage  i  Søndagsskolens 
Udflugt  til  Voskov.  Der  var  mange,  som  deltog  i  denne  Ud- 
flugt, og  vi  glædede  os  alle,  spiste  og  legede  med  Børnene,  og 
alt  gik  meget  behageligt;  men  hvor  snart  kan  det  ikke  vende 
sig.  En  af  Missionærerne,  Niels  J.  Andersen,  var  saa  uheldig 
at  træde  forkert  paa  sin  ene  Fod,  saa  den  gik  af  Led;  men 
ved  en  af  Brødrenes  Hjælp  fik  de  den  i  Plads  igen,  og  alt 
syntes  at  være  godt.  Vi  var  atter  glade  som  Børn  og  begav  os 
paa  vor  Hjemtur,  hvor  alt  gik  vel. 

Om  Aftenen  var  en  Del  af  Missionærerne  tilligemed  mig 
inviteret  til  at  spise  til  Aften  hos  min  Søster  i  Ryesgade. 
Br.  Niels  J.  Andersen  sad  mellem  Br.  Aldrid  Christensen  og 
mig.  Pludselig  sank  Br.  Andersen  sammen  og  var  ved  at  falde 
ned  af  Stolen,  nien  Br.  Christensen  og  jeg  holdt  ham,  saa 

han  ikke  faldt  ned.  Han  kom  til  sig  selv  igen  og  følte  sig 
atter  stærk.  Da  Aftensmaaltidet  var  forbi,  lagde  Br.  Niels  J. 
Andersen  sig  paa  Divanen  for  at  hvile  sig,  da  hans  Fod  synles 
at  besvære  ham  en  Smule,  medens  vi  andre  gik  ind  i  det  til- 
stedende Værelse  for  at  hore  min  Niece  spille  paa  Klaver. 
Efter  at  have  givet  os  nogle  faa  Numre,  gik  hun  tilbage  lil 
Spisestuen,  men  kom  hurtig  tilbage  og  sagde:  »Onkel,  kom! 
Hvad  er  det?  Han  dor!«  Vi  kom  til  og  saa  .Eldste  Niels  J. 
Andersen  bleg  og  indfalden  i  Ansigtet,  og  del  syntes,  som  om 
Krampen  vilde  tage  ham  bort.  Der  stod  vi  og  saa  paa  ham; 
vi  betragtede  ham,  som  han  laa  der,  bleg,  henfalden,  kold  og 
hjælpelos.  Min  Svoger  sagde,  at  vi  maatte  sende  Bud  efter 
Lægen;  men  det  syntes  jeg  og  Missionærerne  ikke.  Vi  sendte 
Bud  efter  Olie  og  salvede  Br.  Andersen  og  bad  for  ham,  og 
til  vor  store  Glæde  horte  Herren,  vor  Gud,  os,  og  jeg  fik  det 
Vidnesbyrd,  at  Br.  Andersen  vilde  gaa  med  os  hjem.  Min 
Svoger  vilde,  at  vi  skulde  leje  en  Automobil,  men  det  be- 
høvede vi  ikke;  thi  Br.  Andersen  stod  op  og  gik  med  os  hjem. 

Ja,  hvor  forunderlig  er  ikke  Herrens  Veje  til  at  vise  Men- 
neskene sin  store  Magt  og  grænseløse  Godhed  mod  sine  Born. 
Ja,  til  at  vise  Menneskene,  at  disse  Tegn  skal  folge  dem,  som 
tror,  og  jeg  véd,  om  vi  vil  fæste  vor  Lid  til  Herren,  vil  han 
velsigne  os,  og  mange  vil  glæde  sig  i  Kristi  Evangelium,  og 
Herrens  Tjeneres  Glæde  vil  være  stor.  Ja,  jeg  har  stor  Aarsag 
til  at  glæde  mig.  Siden  hin  Aften  er  en  bleven  omvendt  og  ind- 
lemmet i  Guds  Kirke  af  samme  Hus,  og  jeg  har  et  stort  Haab 
om,  at  andre  fra  dette  Hus  ogsaa  vil  komme  og  slutte  sig  til 
Kirken. 

Jeg  glæder  mig  meget  i  mit  Arbejde  her  i  mit  Fædreland, 
og  jeg  ønsker  og  beder,  at  Guds  Fred  og  Naade  maa  være  over 
hans  Folk. 

Deres  Broder  og  Medarbejder  i  Evangeliet. 

Christian  Dausel, 
Præsident,  Aalborg  Distrikt. 

»PIONEERDAGEN« 
den  24.  Juli,  blev  J  Aar  fejret  i  Kobenhavns  Gren  paa  en  meget 
storslaaet  og  højtidelig  Maade  under  Ledelse  af  Grenens  Ung- 
domsforening. Der  var  arrangeret  et  stort  og  righoldigt  Pro- 
gram indbefattende  adskillige  Numre  af  Sangkoret,  Sang- 
soloer, Musiknumre,  Deklamationer.  Missionspræsident  Jos. 
L.  Petersen  gav  en  meget  interessant  Beskrivelse  af  de  Gen- 
vordigheder, som  de  første  Pioneerer  maatte  gennemgaa,  og 
viste,  hvorledes  Hjerren  havde  velsignet  Folket,  der  vandrede 
ud  til  Klippebjergene.  Et  interessant  Nummer  paa  Program- 
met var  ligeledes  et  Optog  forestillende  en  Skare  Pioneerer 
paa  deres  Vandring  over  Prærien,  og  hvorledes  de  holdt  Hvil, 
hvor  de  udtrykte  deres  Følelser  i  Ord  og  Sang.  —  Str.  Ida  Pe- 
tersen talte  ogsaa  til  Forsamlingen  og  fortalte  nogle  Til- 
dragelser fra  Pioneerdagene,  hvor  Herren  paa  en  forunderlig 
Maade  havde  hjulpet  sit  Folk. 

Der  var  ca.  300  Mennesker  tilstede,  hvoraf  ca.  Halvdelen 
fremmede,  som  med  Undren  lyttede  til  det  meget  interessante 
Program,  og  der  var  mange,  der  var  dybt  grebet  af,  hvad  de 
saa  og  hørte.  Ungdomsforeningen  fortjener  Ære  og  Tak  for 
dens  Arbejde,  hvorved  denne  Aften  blev  en  Begivenhed,  der 
længe  vil  erindres  i  Kobenhavns  Gren.  P/j   j 


DØDE  GERNINGER  KAN  IKKE  FRELSE. 

(Dr.  James  E.  Talmage,  af  de  Tolvs  Raad,  i  »Liahona«.) 


Ritualer,  Trosbekendelser,  Formaliteter  og  Ceremonier  er 
almindelige  blandt  religiøse  Samfund,  enten  de  er  kaldet  Kir- 
ker eller  andet.  En  foreskeven  Formalisme  er  ret  ofte  fundet 
at  være  den  adskillende  Karakteristik  blandt  bestemte  Sekter 
og  Partier. 

Medens  Anvendelsen  af  Udtrykkene  »Ceremoni«  og  »Ordi- 
nance«  er  mange  Gange  og  paa  forskellige  Maader  brugte  for 
at  mene  det  samme,  er  de  dog  vidt  forskellige  i  Mening,  naar 
de  bruges  paa  en|  fin  og  mere  korrekt  Maade  i  Sproget. 

En  Ceremoni  kan  være  en  saadan  og  intet  mere  —  en  syn- 
lig Udførelse,  indbefattende  det  fysiske  Arbejde  i  vigtige 
verdslige  Fremgangsmaader  —  eller  det  kan  være  et  udvortes 
Udtryk  for  en  Ordinance,  der  er  grundlagt  ved  Myndighed  og 
er  af  en  langtrækkende  Betydning.  Vi  gør  vel  i  at  bemærke 
denne  Forskel.  Ceremonier  er  udførte;  Ordinancer  er  admini- 
strerede. 

I  aandelig  Henseende  —  i  Særdeleshed  med  Hensyn  til  de 
Betingelser,  der  er  guddommeligt  specificeret  at  være  nød- 
vendige for  Frelse  —  er  bestemte  Ordinancer  bleven  givet  til 
en  mere  effektiv  Administration,  og  i  hvilke  Myndighed  er 
uundværlig.  Hvis  den  guddommelige  Myndighed  mangler, 
kan  en  Mand  døbe  en  anden,  hvad  den  fysiske  Neddyppelse 
af  Personen  angaar,  og  ligemeget  hvor  gribende  det  er,  saa 
er  det  dog  kun  en  tom  Ceremoni.  Hvis  Døberen  usandfærdigt 
paastaar  at  have  guddommelig  Myndighed  til  at  udføre  Hand- 
lingen, bliver  Ceremonien  en  Vanhelligelse,  og  den,  der  ud- 
fører Handlingen,  gør  sig  skyldig  i  gudsbespottelig  Ind- 
bildskhed. 

Daab  til  Syndernes  Forladelse  —  Ordinancen  Gud  har  givet 
med  Løfte  om,  at  den  lovformelige  døbte  skal  derved  opnaa 
Frelse  —  skal  administreres  i  den  bellige  Treenigheds  Navn, 
og  Fuldmagten  til  at  administrere  i  disse  hellige  Navne  maa 
ikke  være  selvpaataget.  Til  Apostlene,  der  havde  modtaget  det 
hellige  Præstedømme  gennem  Herrens  personlige  Ordinance, 
gav  den  opstandne  Kristus  en  speciel  Befaling: 

»Gaar  derfor  hen  og  gører  alle  Folkeslagene  til  mine  Disciple, 
idet  I  døbe  dem  til  Faderens  og  Sønnens  og  den  Helligaands  Navn.« 
(Matt.  28:  19.) 

Til  de  tolv  Nephiter  og  nogle  andre  faa,  der  var  ordineret 
af  Herren  paa  det  vestlige  Fastland  (Amerika),  var  givet  en 
lignende  Befaling  med  Hensyn  til  Fuldmagten,  ved  hvilken 
Daaben  alene  kunde  administreres;  og  de  bestemte  Ord,  der 
skulde  bruges,  var  givet  saaledes: 

»Med  Fuldmagt  fra  Jesum  Kristum  døber  jeg  dig  i   Faderens. 

Sønnens  og  den  Heliigaands  Navn,  Amen.«  (Mormons  Bog,  3.  Nephi 
11:  25.) 

Med  samme  Nøjagtighed  er  Maaden,  hvorpaa  Daaben  ad- 
ministreres i  Jesu  Kristi  Kirke  af  Sidste  Dages  Hellige  frem- 
sat gennem  Aabeiabaring  fra  Himlen  i  den  nuværende  Hus- 
holdning, og  den  betingede  Fuldmagt  er  bleven  givet  af  Gud 
tilligemed  Maaden  og  Ordene,  der  skulde  bruges,  som  følger: 

»Daaben  forrettes  paa  følgende  Maade  med  alle  dem,  der  om- 
vender sig:  Den  Mand,  som  er  kaldet  af  Gud  og  har  Fuldmagt  fra 
Jesus  Kristus  til  at  døbe,  gaar  ned  i  Vandet  med  den,  som  har  frem- 
stillet sig  til  Daab,  og  siger,  idet  han  kalder  ham  eller  hende  ved 
Navn:  Med  Fuldmagt  fra  Jesum  Kristum  døber  jeg  dig  i  Faderens, 
Sønnens  og  den  Heliigaands  Navn,  Amen.«  (Pagtens  Bog,  20:  72—73.) 

Formaliteter  og  Ceremonier,  der  øjensynligt  er  udført  for 
al  gælde  paa  den  anden  Side  Graven,  er  kun  flygtende  Skyg- 
ger, hvis  det  hellige  Præstedømmes  Fuldmagt  mangler.  Or- 
dinancer,  der  er  givet  ved  guddommelig  Befaling  og  admini- 
streret af  Mænd,  der  er  autoritativt  ordineret,  indbefatter  den 
bestemte  Bestandighed  og  Sikkerhed  for  Frelse  —  forudsat  at 
den  dobte  troende  ikke  forspilder  sin  herlige  Titel  gennem 
Synd. 

Det  staar  som  en  uomstødelig  Kendsgerning,  at  gennem  de 
lange  Aarhundreder  af  aandeligt  Mørke,  der  fulgte  det  al- 
mindelige Frafald  efter  den  apostolske  Husholdning,  paastod 
Menneskene  at  have  en  Fuldmagt,  de  ikke  paa  nogen  Maade 
besad,  og  de  forsøgte  at  udføre  deres  egne  paafundne  Cere- 
monier i  Mangel  af  de  Ordinancer,  de  ikke  kunde  admini- 
strere. Herrens  Røst  har  saaledes  givet  os  den  advarende 
Kendsgerning: 

»Thi  de  ere  afvegne  fra  mine  Skikke  og  have  gjort  min  evige 
Pagt  til  intet.«  (Pagtens  Bog  1:  15;  sammenlign  Esaias  24:  5.) 

Apostlene  i  fordums  Dage  fandt  det  nødvendigt  til  alvorligt 
at  prædike  imod  den  alt  for  fremherskende  Formalisme  fra 
Moseloven,  til  hvilke  Jøderne  gennem  Traditioner  og  gejstlig 
Herredømme  var  fast  sammenkyttet.  Loven,  der  allerhøjest 

var  en  disciplinær  Lovbog  som  en  Forberedelse  til  evangeliet, 
der  da  var  givet  ved  Jesu  Kristi  jordiske  Mission,  var  bleven 
fuldført  ved  Herrens  Død  og  Opstandelse.  Imod  den  fejl- 
agtige Betydning  af  disse  dode  Gerninger,  der  nu  var  erstattet 
og  derfor  ude  af  Kraft,  var  Folket  advaret,  og  med  ligesaa  stor 
Inderligbed  var  de  henvist  til  levende  Gerninger  ved  Lydig- 
hed til  Evangeliets  Love  og  Ordinancer,  der  er  Udtryk  for  en 
vedvarende  Tro  paa  Frelseren,  hvis  Disciple  de  gav  sig  ud 
for  at  være. 

Berørende  Unyttigheden  af  Daabs-Ceremonien,  naar  den  er 
udført  uden  Præstedømmets  Fuldmagt,  siger  Herren  saaledes 
i  1830: 

»Se,  jeg  siger  eder,  at  alle  gamle  Pagter  har  jeg  heri  ladet  bort- 
skaffe, og  dette  er  en  ny  og  en  evig  Pagt,  ja  den  samme,  som  var 
fra  Begyndelsen  af.  Om  derfor  et  Menneske  blev  døbt  hundrede 
Gange,  nytter  det  ham  dog  intet;  thi  I  kunne  ikke  indgaa  ad  den 
snævre  Port  ved  Mose  Lov,  ej  heller  ved  eders  døde  Gerninger;  thi 
det  er  for  eders  døde  Gerningers  Skyld,  at  jeg  har  ladet  denne 
sidste  Pagt  og  denne  Kirke  blive  oprettet  for  mig,  ligesom  i  for- 
dums Dage.  Gaar  derfor  ind  ad  Porten,  som  jeg  har  befalet,  og 
søger  ikke  at  raadføre  eders  Gud.  Amen.«  (Pagtens  Bog,  22.) 


FORNUFTMÆSSIG  TEOLOGI. 

Af  Dr.  John  A.  Widtsoe  af  de  Tolvs  Baad. 

(Fortsat  fra  Side  239.) 

Følelserne.  Følesansen  er  et  svagt,  utilfredsstillende  Udtryk 
for  den  store,  vigtige  Aandsevne,  ved  hvilken  Mennesket  kan 
sætte  sig  i  Forbindelse  med  usynlige  Regioner.  Denne  Sans 
stiller  Mennesket  paa  Grænselinjen,  saa  at  sige,  mellem  Jorde- 
livet og  det  ydre  Univers.  De,  der  ved  Brug  af  den  finere  Fo- 
lelsessans  er  stillet  i  Forbindelse  med  de  Kræfter,  der  om- 
ringer Menneskene,  nyder  en  indre  Tilfredsstillelse,  der  ikke 
kan  opnaas  paa  nogen  anden  Maade. 

Vi  Mennesker  burde  endvidere  bestræbe  os  for  at  dyrke 

vore  Følelser  lige  overfor  vore  Medmennesker.  Vi  maa  lære  at 
sympatisere  med  dem  i  deres  Modgang,  glæde  os  ved  deres 
Glæde  og  have  Medlidenhed  med  dem  i  deres  Synder.  At  ud- 
danne Folelserne  er  ligefrem  en  Pligt,  der  paahviler  Men- 
nesket. 

Den  aandelige  Sans.  Den  aandelige  Sans  staar  i  nær  For- 
bindelse med  Folelserne.  Menneskets  Dyder,  saasom  Haab, 
Medlidenhed  og  Barmhjertighed  kan  naa  en  høj  Grad  af  Ud- 
vikling, men  kun  formedelst  den  indre  Forsikring  som  Grund- 
lag, at  det  i  Virkeligheden  er  Mennesket  muligt  at  lære  den 
usynlige  Verden  at  kende.  Den  aandelige  Sans  udvikles  efter- 
haanden,  som  man  besjæles  af  denne  indre  Overbevisning,  og 
som  man  efter  bedste  Evne  bestræber  sig  for  at  erholde  en 
mere  fuldstændig  Forstaaelse  angaaende  samme.  Nye  Verde- 
ner, saa  at  sige,  kommer  til  Syne  for  vort  Blik;  man  foler  lige- 
frem Fornemmelsen  af  den  inderlige  Kærlighed,  der  besjæler 
det  aller  højeste  intelligente  Væsen,  og  som  muliggjorde  Und- 
fangelsen af  den  Tanke,  der  havde  den  oprindelige  store  Plan 
til  Følge. 

Symbolik.  Efterhaanden  som  Mennesket  udvikles,  føler  det 
sig  tilfreds  med,  ved  Hjælp  af  meningsfulde  Symboler,  at  lære 
evige  Sandheder  at  kende.  Det  vil  sige,  det  lærer  at  føle  sig 
tilfreds  med  at  vide,  at  det  ikke  fuldt  ud  fatter  alt.  Dette  Emne 
er  der  allerede  blevet  hentydet  til,  og  derfor  behøves  det  ikke 
videre  at  fremhæves.  Nadverens  Sakramente,  en  af  Kirkens 
Ordinancer,  er  et  af  de  største  Symboler,  man  kender  til.  Det 
staar  som  et  Sindbillede  paa  Jesu  Lidelse  og  Død  for  Men- 
neskeslægtens Skyld,  paa  det,  at  den  store,  oprindelige  Plan 
kunde  fuldstændiggøres.  —  Denne  Ordinance  bestaar  i,  at 
man  tager  Del  i  det  hellige  Sakramente  ved  Nydelsen  af  Brød 
og  Vand,  der  bør  staa  for  vort  Sind  som  Symboler  paa  det 
Sonoffer,  der  tilvejebragtes  ved,  at  Frelseren  med  fri  Vilje 
hengav  sit  Liv  for  os.  Enhver  anden  Ordinance  i  Kirken  er 
paa  lignende  Maade  symbolsk.  Men  bag  Symbolerne  ligger  i 
gradvis  Orden  den  hele  »store  Plan«  tydelig  aabenbaret.  Gud 

fordrer,  at  Kirkens  Medlemmer  ofte  deltager  i  Nadverens  Sa- 
kramente, for  at  de  stedse  kan  blive  paamindede  om  Jesu  for- 
sonende Offer.  Det  samme  gælder  Kirkens  andre  Symboler; 
thi  formedelst  dem  holdes  det  evige  Livs  Virkeligheder  frem 
for  Øjet. 

Uddannelse.  Livet  i  det  hele  taget  er  kun  en  evigvarende 
Uddannelse  eller  Forbedring  for  videre  Aktivitet.  Det  er  der- 
for intet  Under,  at  en  korrekt  Livsfilosofi  først  og  fremmest 
kræver  Skoler  og  andre  Institutioner,  for  at  Menneskets  Evner 
kan  blive  uddannede.  Uddannelse,  fuldstændig  og  til  Over- 
flod, eksisterer  og  gennemføres  i  Kristi  Kirke.  Det  er  i  Virke- 
ligheden et  Bevis  for  Kirkens  Sandfærdighed,  at  den  værner 
om  og  befordrer  Uddannelse  i  det  hele  taget  og  for  dens  Med- 
lemmer i  Særdeleshed. 

TILFREDSHED  MED  DET  DAGLIGE  ARBEJDE. 

Alle  og  enhver  maa  nødvendigvis  arbejde  —  i  Selvforsvar, 
om  ikke  af  nogen  anden  Grund.  Dersom  man  ikke  beskæf- 
tigede sig  med  Arbejde  af  et  eller  andet  Slags,  vilde  Udart- 
ning, baade  legemlig  og  aandelig,  snart  finde  Sted.  Dog  er  det 
indlysende,  at  alle  ikke  kan  udføre  den  samme  Gerning  — 
dette  vilde  jo  fordre,  at  enhver  skulde  beskæftige  sig  med  saa 
at  sige  alt  det  forskellige  Arbejde,  der  er  nødvendigt  for  at  til- 
vejebringe Livets  Fornødenheder.  Saadant  noget  er  naturlig- 
vis umuligt  og  vilde,  selv  om  det  lod  sig  gøre,  med  Rette  be- 
tragtes som  en  ødsel  Fremgangsmaade,  i  en  saa  indviklet  Ci- 
vilisation, som  den,  vi  lever  i,  og  som  kræver  saa  mange  vidt 
forskellige  Behov.  Den  største  Tilfredsstillelse  i  Livet  for  Men- 
nesket her  paa  Jorden  bestaar  i,  at  man  føler  sig  tilfreds  med 
hvilket  som  helst  Arbejde,  det  falder  i  Ens  Lod  at  udføre. 

Forskelligheden  af  jordiske  Fortagender.  Mennesket  maa, 
for  at  være  Guds  Bud  og  Befalinger  lydige,  beskæftige  sig  med 
at  gøre  sig  Jorden  underdanig.  Men  eftersom  Jorden  er  en  Or- 
ganisme, der  bestaar  af  mange  forskellige  Elementer,  er  det 
ingen  ligefrem  let  Sag  at  adlyde  dette  Bud  eller  denne  Be- 
faling.   Desforuden    er    Menneskenes    Fornødenheder    baade 

mangfoldige  og  vidt  forskellige.  Men  for  at  Menneskene  paa 
en  passende  Maade  kan  tilfredsstille  deres  Behov,  blev  det  fra 
Begyndelsen  bestemt,  at  Mennesket  skulde  gives  Magt  til  at 
overvinde  Jorden  og  gøre  sig  den  underdanig.  For  alle,  baade 
Mænd  og  Kvinder,  der  dvæler  paa  Jorden,  er  der  saaledes  en 
Uendelighed  af  Opgaver,  baade  for  Legemet  og  for  Aanden  at 
klare.  Disse  Opgaver  er,  som  sagt,  vidt  forskellige,  den  ene  fra 
den  anden:  Nogle  har  hovedsagelig  med  Legemet  at  skaffe; 
andre  henhører  til  Aandens  Behov;  atter  andre  angaar  baade 
Legemet  og  Aanden;  nogle  er  til  for  dette,  andre  for  hint  væ- 
sentlige Øjemed. 

Menneskenes  Beskæftigelser  er  snartsagt  utallige.  Megen 
Utilfredshed  raader  hos  mange,  fordi  de  af  en  eller  anden 
Grund  er  saa  at  sige  bleven  nødt  til  at  sysselsætte  sig  med  en 
Gerning,  der  aldeles  ikke  falder  i  deres  Smag,  medens  de  i 
Virkeligheden  hellere  vilde  foretrække  en  anden  Beskæf- 
tigelse. Dersom  man  saaledes  føler  sig  ulykkelig  stillet  i  det 
daglige  Arbejde,  faar  hele  Livet  paa  det  nærmeste  et  uheldigt 
Udfald.  Hvorfor?  Fordi  man  under  en  saadan  Sindsstilling 
ikke  tilfulde  kan  nyde  Livets  mulige  Glæder.  Undertiden  hæn- 
der det,  at  en  saadan  Utilfredshed  skriver  sig  fra  Menneskets 
Uvilje  til  i  Ansigtets  Sved  at  fortjene  sit  Brød.  Men  Uviden- 
hed er  dog  Grunder  til  en  saadan  Misfornøjelse.  Hæderligt  og 
oprigtigt  udført  Arrejde,  der  fordrer  vedvarende  Anstrengelse, 
er  Kilden  til  mange  Glæder,  der  finder  et  blivende  Sted  hos  os. 

Alt  Arbejde  kan  være  en  intelligent  Beskæftigelse.  Dersom 
Intelligens  gennemstrømmer  alt,  og  hvis  alt  —  indbefattende 
Menneskets  daglige  Gerning  —  henhører  til  den  oprindelige 
»store  Plan«,  er  del  klart,  at  alt  Arbejde  bor  udføres  paa  en 
intelligent  og  tiltalende  Maade,  baade  hvad  Aanden  og  Lege- 
met angaar.  Det  er  er:  forholdsvis  ny  Tanke  —  fornuftmæssig, 
som  den  dog  er  —  at  Aandsevnerne  kan  anvendes  paa  enhver 
Gerning,  man  befalter  sig  med,  forudsat  at  den  belyses  for- 
medelst Kundskab.  Eftersom  Mennesket  har  erhvervet  sig  for- 
øget Kundskab,  er  deme  Kendsgerning  bleven  mere  og  mere 
anerkendt.  Det  Faktum,  at  de  saakaldte  ringere  Sysler  for- 

medelst  Kundskab  kan  forædles,  formilder  betydelig  den  saa- 
kaldte  Forbandelse,  forbunden  med  Menneskets  Arbejde.  For 
Menneskets  Vedkommende  er  dette  atter  en  Aarsag,  hvorfor 
Uddannelse  i  største  Omfang  skulde  anvendes,  for  at  man  paa 
en  intelligent  Maade  kan  lære  at  forstaa  den  virkelige  Betje- 
ning, forbunden  med  Livets  forskellige  Opgaver.  Uddannelse 
fortjener  altsaa  retmæssig  Understøttelse  til  stræbsom  Efter- 
forskning i  alle  Retninger;  og  den  sætter  Erkendtlighedens 
Stempel  paa  ærligt  Studium  og  omsorgsfuld  Undersøgelse  af 
enhver  Art.  Alt  Slags  Arbejde  maa  udføres,  og  en  fuldstændig 
Forberedelse  for  samme  er  absolut  nødvendig,,  dersom  man 
skal  forvente  at  opnaa  de  bedste  Resultater.         (Fortsættes.) 

Igen  vi  staar  ved  Herrens  Bord, 

Med  Jesus,  vor  Forløser  stor; 

I  Tro  paa  hans  Forsoningsdød, 

Der  ene  frelser  os  for  Nod. 
Korlektie: 

11.  Vi  fordrer  Ret  til  at  dyrke  Gud  den  Almægtige  i  Over- 
ensstemmelse med  vor  egen  Samvittigheds  Bydende  og 
indrommer  alle  Mennesker  den  samme  Rettighed;  lader 
dem  tilbede  hvad  som  helst,  hvoi  som  helst  og  paa 
hvilken  som  helst  Maade,  de  behager. 

